Atlantic Airways hevur sett fleiri tiltøk í verk fyri at minka mest møguligt um smittuvandan. Føroysku myndugleikarnir frámæla í løtuni allari óneyðugari ferðing úr Føroyum til onnur lond. Eisini hava myndugleikarnir sett krav um covid-19 kanning við komu til Føroyar. Hetta verður gjørt fyri at forða fyri, at smittan fer at breiða seg í Føroyum. Børn yngri enn 12 ár eru undantikin. Føroysku myndugleikarnir heita eisini á ferðandi um at lata seg kanna 3 dagar áðrenn fráferð til Føroya, umframt 6 dagar eftir komu í Føroyum. Myndugleikarnir mæla til, at øll, sum koma til Føroya, um at fara í heimauppihald til kanningarúrslitið á sætta degi er tøkt. Ferðing til/úr Føroyum Til Føroyar: Fólk, búsitandi í Danmark og Grønlandi, kunnu altíð ferðast til Føroya. Les meira her um, hvør kann ferðast til Føroyar Úr Føroyum: Ferðatilmælini verða dagførd javnan, og tí mæla vit tær til at lesa meira á www. um. dk um, hvørji myndugleikatilmæli eru galdandi. Orsakað av covid-19 hava nógv lond sett í gildi innferðaavmarkingar. Tú sum ferðandi hevur sjálv/ur ábyrgdina av, at tú lýkur treytirnar fyri at sleppa inn í landið, tú ferðast til. Upplýsingar um møguligar innferðaavmarkingar eru ofta at finna á heimasíðuni hjá uttanríkismálaráðnum í landinum, har tú ert býrt ella ert ríkisborgari. Øll, ið koma til Føroyar skulu kannast fyri covid-19 Myndugleikarnir krevja at øll, sum koma til landið, bæði føroyingar og útlendingar, skulu lata seg kanna, tá ið tey lenda í Vágum. Myndugleikarnir mæla til, at øll, sum koma til Føroya, um at fara í heimauppihald til kanningarúrslitið á sætta degi er tøkt. Ferðafólk kunnu ikki vísa á covid-19 kanningar, sum eru tiknar í fráfaringarlandinum, tí hesar verða IKKI góðtiknar. Føroysku myndugleikarnir krevja, at øll ferðandi eldri enn 12 ár, ið lenda í Vágum, skulu kannast fyri covid-19. Myndugleikarnir krevja í hesum sambandi eisini, at tey ferðandi gjalda eitt covid-19 avgjald. Avgjaldið er 312 DKK. Børn yngri enn 12 ár eru undantikin, bæði tá ið tað kemur til covid-19 kanningina og avgjaldið, men foreldur ella avvarðandi skulu kunna skjalprógva aldurin hjá barninum við td. passi. Orsakað av hesum kann bíðitíðin, tá ið komið verður til landið, verða drúgvari enn vanligt.